stanford-oval/wikipedia huggingface dataset:
ขุนศรีวิชัย
การถึงแก่กรรม

ภายหลังจากที่ขุนไกรพลพ่ายถึงแก่ความตายแล้ว ในบ้านโป่งแดงแห่งจังหวัดสุพรรณบุรีนั้นมีซ่องโจรอยู่ชุกชุม มีนายโจรชื่อ "จันศร" โจรเหล่านั้นเสพสุรายาเมาทุกวัน และลองของกันเอาดาบฟันกันเอาปืนยิงใส่กันก็มิเป็นอันตรายใด ๆ
เหล่าโจรพอทราบว่าขุนศรีวิชัยมีสมบัติมากมายก็ต้องตาต้องใจให้เข้าปล้นยิ่งนัก นายจันศรจึงยกพลราวกับยกทัพออกรบ ตัวนายโจรนั้นขี่ช้างราวกับจอมทัพ และทัพโจรนั้นติดอาวุธนานาชนิดและมากมาย พอมาถึงชายป่าใกล้อำเภอเมืองสุพรรณบุรีก็พักพลเพื่อทำพิธีบูชาครูโจร พิธีดังกล่าวนี้ หม่อมราชวงศ์คึกฤทธิ์ ปราโมช อธิบายว่า
พิธีกรรมนั้นก็คือการไหว้ครูแล้วปลุกเสกเครื่องอาวุธที่จะนำไปใช้ในการปล้น เริ่มด้วยการปลูกศาลเพียงตา ศาลเพียงตานั้นทำด้วยไม้ไผ่ ใช้ไม้ไผ่ปีกเป็นเสา 4 เสายกพื้นขึ้นมาให้สูงเพียงตา...จะสังเวยเทวดา และใช้ไม้ไผ่ปูพื้นซึ่งกว้างยาวจัตุรัสไม่เกิน 1 เมตร แล้วยกไม้ไผ่เป็นเสาสูงขึ้นไปมีหลังคาดาดผ้าขาวอยู่เหนือพื้นนั้น...
ศาลเพียงตานี้เป็นศาลที่ตั้งขึ้นเพื่อสังเวยเทวดาหรือภูตผีปีศาจเป็นการชั่วคราว จะเป็นที่บ้านหรือตามถนนหนทางโดยเฉพาะทางสามแพร่งก็ได้
ศาลเพียงตานี้ของโจรนั้นจะทำอย่างประณีตไม่ได้ จึงได้แต่ตั้งเครื่องสังเวยตามแต่จะหาได้ แล้วเอาเครื่องรางของขลังตลอดจนอาวุธของโจรวางไว้บนศาล จุดธูปเทียนบูชาเทวดา แล้วตั้งพวกน้ำมันหอมและกระแจะสำหรับเจิมหน้าไว้บนศาลนั้นเช่นเดียวกัน
พอเริ่มการ ผู้ที่ทำพิธีก็ตั้งนะโมขึ้นสามจบ...จึงว่าคาถาชุมนุมเทวดา...บูชา...ครูบาอาจารย์ที่ได้เคยสอนคาถาอาคมทำให้เหนียวบ้าง ทำให้หายตัวได้บ้าง ตลอดจนสอนวิธีให้เลี้ยงผีเอาไว้ใช้สอย...
ที่พูดมานี้อย่านึกว่าผมเป็นผู้วิเศษไม่เชื่อถือในสิ่งเหล่านี้ ความจริงผมเชื่อ ไปไหนก็ห้อยพระเครื่องและมีเครื่องราง รู้คาถาอาคมที่จะใช้ท่องบ่นเมื่อมีเหตุต่าง ๆ หรือเมื่อมีความปรารถนาอย่างใดอย่างหนึ่ง ท่องคาถาแล้วจับปลายกิ่งไม้ให้หายตัวได้ แต่ก็มีคนตาบอนแอบมองเห็นทุกที...
เมื่อโจรสังเวยเทวดาและไหว้ครูแล้วก็เสกเหล่าแจกกันกัน...
เมื่อพิธีกรรมบูชาครูโจรสิ้นสุดลง บรรดาโจรก็ยกเข้าปล้นบ้านขุนศรีวิชัยโดยมีการโห่ร้องอึกทึกเป็นเชิงจิตวิทยาให้คนในบ้านแตกตื่น ขุนศรีวิชัยนั้นมีวิชาอาคมอยู่ยงคงกระพันฟันไม่เข้าแทงไม่ออกเช่นกัน โจรจึงจับฆ่าด้วยการเอาไม้ไผ่เหลาแหลมเทียงทะลุร่างกายจากทวารหนักออกปาก ขุนศรีวิชัยจึงตายด้วยวิธีการแปลกประหลาดตามความเชื่อทางไสยศาสตร์เช่นนี้ แล้วโจรก็ขนเอาทรัพย์สมบัติไป แต่ทรัพย์สินของขุนศรีวิชัยนั้นมีมากเหลือไม่อาจขนไปหมดได้ กับทั้งเมื่อโจรไปแล้วก็ปรากฏว่าครอบครัวขุนช้างยังอยู่มั่งมีได้จากทรัพย์เดิมที่เหลือ แสดงให้เห็นถึงความร่ำรวยของขุนศรีวิชัย
นับแต่นั้น นางเทพทองภริยาขุนศรีวิชัยก็ปกครองครอบครัวสืบต่อมา
กีฬายิมนาสติกในโอลิมปิกฤดูร้อน 2004 – รอบคัดเลือกยิมนาสติกลีลาหญิง

แม่แบบ:ยิมนาสติกโอลิมปิกฤดูร้อน2004
การแข่งขันกีฬายิมนาสติกลีลาในโอลิมปิกฤดูร้อน 2004 รอบคัดเลือก เป็นการแข่งขันยิมนาสติกเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2004 ณ กรุงเอเธนส์ ประเทศกรีซ โดยมีโค้วต้าทั้งหมด 10 คน และ 8 ทีม แต่ละประเทศสามารถส่งนักกีฬาเข้าแข่งขันได้สูงสุด 1 ทีม การคัดเลือกสิ้นสุดเมื่อวันที่
รอบคัดเลือก บุคคลรวมอุปกรณ์ > ผู้ที่ผ่านการคัดเลือก

| นักกีฬา |
| --- | --- | --- | --- | --- |
| Svetlana Rudalova  เบลารุส Qualification: 10 | Inna Zhukova  เบลารุส Qualification: 8 | Simona Peycheva  บัลแกเรีย Qualification: 7 | Eleni Andriola  กรีซ Qualification: 6 | Aliya Yussupova  คาซัคสถาน Qualification: 5 |
| Alina Kabaeva  รัสเซีย Qualification: 1 | Irina Tchachina  รัสเซีย Qualification: 2 | Almudena Cid  สเปน Qualification: 9 | Anna Bessonova  ยูเครน Qualification: 3 | Natalia Godunko  ยูเครน Qualification: 4 |
รอบคัดเลือก บุคคลรวมอุปกรณ์ > สรุปผลการคัดเลือก

| อันดับ | นักกีฬา | ชาติ |  |  |  |  | รวม | Qual>  |
| --- | --- | --- | --- | --- | --- | --- | --- | --- |
| 1 | Alina Kabaeva |  รัสเซีย | 26.050 (2) | 27.250 (1) | 26.475 (2) | 26.100 (2) | 105.875 | Q |
| 2 | Irina Tchachina |  รัสเซีย | 26.450 (1) | 26.700 (3) | 25.800 (4) | 26.725 (1) | 105.675 | Q |
| 3 | Anna Bessonova |  ยูเครน | 25.900 (4) | 26.750 (2) | 26.750 (1) | 25.325 (3) | 104.725 | Q |
| 4 | Natalia Godunko |  ยูเครน | 25.975 (3) | 25.900 (5) | 26.075 (3) | 24.800 (5) | 102.750 | Q |
| 5 | Aliya Yussupova |  คาซัคสถาน | 25.800 (5) | 26.150 (4) | 25.725 (5) | 23.825 (8) | 101.500 | Q |
| 6 | Eleni Andriola |  กรีซ | 24.850 (9) | 25.350 (6) | 24.500 (9) | 24.900 (4) | 99.600 | Q |
| 7 | Simona Peycheva |  บัลแกเรีย | 25.475 (6) | 24.800 (8) | 24.700 (=7) | 23.725 (9) | 98.700 | Q |
| 8 | Inna Zhukova |  เบลารุส | 24.575 (10) | 24.200 (12) | 25.100 (6) | 24.700 (6) | 98.575 | Q |
| 9 | Almudena Cid |  สเปน | 24.975 (=7) | 24.900 (7) | 24.700 (=7) | 23.150 (12) | 97.725 | Q |
| 10 | Svetlana Rudalova |  เบลารุส | 23.925 (=12) | 24.600 (9) | 24.350 (10) | 23.050 (13) | 95.925 | Q |
| 11 | Theodora Pallidou |  กรีซ | 24.150 (11) | 24.475 (10) | 23.200 (14) | 23.400 (10) | 95.225 | R |
| 12 | Elizabeth Paisieva |  บัลแกเรีย | 24.975 (=7) | 21.975 (20) | 23.850 (11) | 23.975 (7) | 94.775 | R |
| 13 | Laura Zacchilli |  อิตาลี | 23.925 (=12) | 24.225 (11) | 23.250 (13) | 22.700 (14) | 94.100 | - |
| 14 | Anna Gurbanova |  อาเซอร์ไบจาน | 22.775 (15) | 23.525 (13) | 22.800 (17) | 23.200 (11) | 92.300 | - |
| 15 | Mary Sanders |  สหรัฐ | 21.250 (19) | 23.250 (14) | 23.400 (12) | 22.100 (16) | 90.000 | - |
| 16 | Katerina Pisetsky |  อิสราเอล | 22.675 (16) | 22.750 (17) | 23.100 (15) | 21.425 (18) | 89.950 | - |
| 17 | Zhong Ling |  จีน | 20.875 (20) | 22.400 (19) | 22.950 (16) | 22.400 (15) | 88.625 | - |
| 18 | Yukari Murata |  ญี่ปุ่น | 21.775 (18) | 22.425 (18) | 22.400 (18) | 21.550 (17) | 88.150 | - |
| 19 | Lisa Ingildeeva |  เยอรมนี | 22.825 (14) | 22.900 (=15) | 22.150 (19) | 19.650  (21) | 87.525 | - |
| 20 | Dominika Červenková |  เช็กเกีย | 22.350 (17) | 22.900 (=15) | 18.300 (24) | 21.200 (20) | 84.750 | - |
| 21 | Hannah McKibbin |  สหราชอาณาจักร | 20.675 (21) | 20.800 (21) | 19.600 (20) | 21.225 (19) | 82.300 | - |
| 22 | Stephanie Sandler |  แอฟริกาใต้ | 18.550 (23) | 18.525 (24) | 19.100 (22) | 17.100 (22) | 73.275 | - |
| 23 | Penelope Blackmore |  ออสเตรเลีย | 19.575 (22) | 19.325 (22) | 19.600 (20) | 14.550 (24) | 73.050 | - |
| 24 | Wania Monteiro |  กาบูเวร์ดี | 18.050 (24) | 18.550 (23) | 18.400 (23) | 16.900 (23) | 71.900 | - |
คริสต์สหัสวรรษที่ 7

คริสต์สหัสวรรษที่ 7 ตามปฏิทินกริกอเรียน จะเริ่มต้นขึ้นในวันที่ 1 เดือน มกราคม ค.ศ. 6001 และจบลงในวันที่ 31 ธันวาคม ค.ศ. 7000 นี่เป็นสหัสวรรษที่ 7 ของทั้งคริสต์ศักราชและสากลศักราช
ปี ค.ศ. 6009 เป็นปีแรกนับตั้งแต่ปี ค.ศ. 1961 ที่สามารถกลับหัวแล้วยังคงเป็นปีเดิม
เหตุการณ์ทางดาราศาสตร์

วันที่เหล่านี้เป็นวันที่ทางดาราศาสตร์
7 พฤศจิกายน 6212 - ดาวพุธบังดาว Regulus
9 กันยายน 6587 - ดาวศุกร์บังดาว Regulus
25 สิงหาคม 6727 - ดาวอังคารบังดาว Regulus ครั้งแรกนับตั้งแต่วันที่ 28 มิถุนายน 17,619 ปีก่อนค.ศ. แม้จะต้องรอมานาน 24,300 ปี แต่มันจะเกิดขึ้นอีกสามครั้งตลอด 677 ปีข้างหน้า
5 กรกฎาคม 6757 - การเกิดขึ้นพร้อมกันของสุริยุปราคาและดาวพุธผ่านหน้าดวงอาทิตย์ การเกิดขึ้นพร้อมกันครั้งแรกเช่นนี้ของอุปราคาและการผ่านหน้าดวงอาทิตย์ของดาวเคราะห์ในรอบ 13 สหัสวรรษ
9 ตุลาคม 6947 - ดาวพุธบังดาว Regulus
อื่น ๆ

ในปี 6939 ไทม์แคปซูล Westinghouse  จากปี 1939 และ 1964 มีกำหนดจะเปิดหลังจากผ่านไป 5000 ปี
ในปี 6970 ไทม์แคปซูล Expo'70 จากปี 1970 ซึ่งถูกฝังอยู่ใต้อนุสาวรีย์อยู่ใกล้ปราสาทโอซากาที่ญี่ปุ่น จะถูกกำหนดให้เปิดหลังจากผ่านไป 5000 ปี
ยุคของ Capricorn ยุคทางโหราศาสตร์ที่มีระยะเวลา 2000 ปี จะจบลง
ภายใน ค.ศ.7000 เป็นไปได้ที่ดาวศุกร์จะเกิดการเปลี่ยนแปลงพื้นดิน ตามการคาดการณ์ของ Martyn J. Fogg ในหนังสือ Terraforming: Engineering Planetary Environments
การหารยาว

การหารยาว คือกระบวนการอย่างหนึ่งเพื่อคำนวณการหาร โดยมีจำนวนเต็มเป็นตัวตั้งหาร (dividend) และจำนวนเต็มอีกจำนวนหนึ่งเป็นตัวหาร (divisor) เพื่อที่จะให้ได้ผลหาร (quotient) พร้อมเศษเหลือจากการหาร (remainder) การหารยาวจำเป็นต้องเตรียมเนื้อที่สำหรับเขียนจำนวนพอสมควร และเป็นวิธีการหารที่ง่ายถึงแม้ตัวตั้งหารเป็นจำนวนขนาดใหญ่ เนื่องจากกระบวนการนี้จะแบ่งตัวตั้งหารออกเป็นจำนวนย่อยๆ ที่เล็กลงสำหรับการหาร
ตัวอย่างสัญกรณ์ที่ใช้ การหาร 500 ด้วย 4 ซึ่งได้คำตอบเป็น 125 สามารถเขียนในรูปแบบดังนี้
÷
ตัวอย่าง

ในการหารยาวมีขั้นตอนหลายอย่างที่ต้องทำตามลำดับ ยกตัวอย่างจากโจทย์การหาร 950 ด้วย 4
1. อันดับแรก เขียนตัวตั้งและตัวหารให้อยู่ในรูปแบบนี้
กระบวนการนี้จะเป็นการหารจำนวนในแต่ละหลักของตัวตั้ง (950) ด้วยตัวหาร (4)
2. ตัวเลขในหลักแรกทางซ้ายมือ (9) จะถูกหารด้วยตัวหาร (4) เขียนผลหารที่เป็นจำนวนเต็มไว้เหนือหลักที่หาร (2) โดยไม่ต้องสนใจเศษเหลือ จากนั้นให้คูณตัวหารกับผลหารดังกล่าว (4 × 2 = 8) ใส่ไว้ใต้ตัวตั้งหารในหลักที่ตรงกัน
3. ลบตัวเลขด้านล่าง (8) ด้วยตัวเลขด้านบนที่อยู่ติดกัน (9) ใส่คำตอบ (1) ไว้ใต้ตัวเลขด้านล่าง (8) จากนั้นให้ดึงตัวตั้งหารในหลักถัดไปลงมา (5) ใส่ไว้ทางขวาของผลลบนั้น
4. ทำขั้นตอนที่ 2 และ 3 ซ้ำโดยใช้จำนวนใหม่ที่อยู่ล่างสุดเป็นตัวตั้งหาร (15) หารด้วยตัวหารตัวเดิม (4) และเขียนผลหารไว้ข้างบน เขียนผลคูณระหว่างผลหารกับตัวหารไว้ข้างล่าง
5. ทำขั้นตอนที่ 4 ซ้ำไปเรื่อยๆ จนกว่าจะครบทุกหลักของตัวตั้งหาร จำนวนที่อยู่เหนือขีดคือผลหาร (237) และจำนวนที่เกิดจากผลลบตัวสุดท้ายจะเป็นเศษเหลือ (2)
ดังนั้นคำตอบของโจทย์ข้างต้นคือ 237 เศษ 2 ในอีกทางหนึ่งเรายังสามารถหารต่อไปได้อีกเพื่อให้ได้คำตอบเป็นทศนิยม โดยการใส่จุดทศนิยมและเติมศูนย์เท่าที่ต้องการทางด้านขวาของตัวตั้งหาร แล้วนับเลขศูนย์นั้นเป็นตัวตั้งหารอีกหลักหนึ่ง ดังนั้นขั้นตอนต่อไปของโจทย์เดิมทำได้ดังนี้
แหล่งข้อมูลอื่น

Double Division
Partial Quotients & Column Division
Partial Quotients Movie เก็บถาวร 2005-11-20 ที่ เวย์แบ็กแมชชีน
WebGraphing.com เก็บถาวร 2007-12-31 ที่ เวย์แบ็กแมชชีน
คริสต์สหัสวรรษที่ 9

คริสต์สหัสวรรษที่ 9 ตามปฏิทินกริกอเรียน จะเริ่มต้นขึ้นในวันที่ 1 เดือนมกราคม ค.ศ.8001 และจบลงในวันที่ 31 ธันวาคม ค.ศ.9000 นี่เป็นสหัสวรรษที่ 9 ของทั้งคริสต์ศักราชและสากลศักราช
แคปซูลกาลเวลา

Crypt of Civilization แคปซูลกาลเวลา ที่ตั้งอยู่ที่มหาวิทยาลัย Oglethorpe  ในแอตแลนตา รัฐจอร์เจีย ถูกกำหนดให้เปิดออกในวันที่ 28 พฤษภาคม 8113
เหตุการณ์ทางดาราศาสตร์

ทั้งหมดนี้เป็นวันที่อยู่ในสเกลเวลาที่เป็นแบบแผนอย่างเวลาภาคพื้นดิน(Terrestrial Time) เมื่อเราแปลงเป็นเวลาปกติก็คือเวลาสุริยคติ(solar time)หรือเวลาสากล(Universal Time)ซึ่งไม่ใช่เวลาแบบแผน ผ่านทาง ΔT วันที่จะขยับขึ้นไปก่อนหน้านี้ประมาณ 1 วัน เพราะความแตกต่างนี้ วันเหล่านี้จึงไม่มีการเฉลิมฉลองต่อเหตุการณ์ทางประวัติศาสตร์ มันเป็นเพียงวันที่ทางดาราศาสตร์เท่านั้น
5 ตุลาคม 8007: ดาวศุกร์บังดาว Aldebaran
30 ธันวาคม 8018: ดาวศุกร์บังดาว Regulus
20 กรกฎาคม 8059: การเกิดขึ้นพร้อมกันของสุริยุปราคาวงแหวนและดาวพุธผ่านหน้าดวงอาทิตย์
6 กันยายน 8136: ดาวพุธบังดาว Aldebaran
26 ตุลาคม 8183: ดาวพุธบังดาว Regulus
3 ตุลาคม 8192: ดาวศุกร์บังดาว Regulus
7 ธันวาคม 8362: ดาวพุธบังดาว Regulus
18 ตุลาคม 8444: ดาวอังคารบังดาว Regulus
30 ตุลาคม 8492: ดาวพุธบังดาว Regulus
27 กุมภาพันธ์ 8674: ดาวพฤหัสบดีบังดาวเสาร์
27 ตุลาคม 8775: ดาวอังคารบังดาว Regulus
14 ตุลาคม 8881: ดาวศุกร์บังดาว Regulus
23 กันยายน 8971: ดาวพุธบังดาว Aldebaran
กีฬาเรือยาวมังกรในเอเชียนเกมส์ 2022

| เรือยาวมังกร  ในเอเชียนเกมส์ 2022 |
| --- | --- |
สนาม: ศูนย์เรือยาวมังกรเหวินโจว
วันที่: 4–6 ตุลาคม 2023
จำนวนนักกีฬา: 293 คน จาก 12 ประเทศ
← 20182026 →
กีฬาเรือยาวมังกรในเอเชียนเกมส์ 2022จะจัดขึ้นระหว่างวันที่ 4–6 ตุลาคม ค.ศ. 2023 ที่ศูนย์เรือยาวมังกรเหวินโจว เมืองเหวินโจว ประเทศจีน และประกอบด้วย 3 รายการ ได้แก่ กระโดดข้ามเครื่องกีดขวาง ศิลปะการบังคับม้า และอีเวนติ้ง
กำหนดการแข่งขัน

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| ● | Round | ● | Last round | Q | รอบคัดเลือก | F | ชิงชนะเลิศ |
ผู้ได้รับเหรียญรางวัล > ชาย

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
200 m รายละเอียด: 
500 m รายละเอียด: 
1000 m รายละเอียด:
ผู้ได้รับเหรียญรางวัล > หญิง

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
200 m รายละเอียด: 
500 m รายละเอียด: 
1000 m รายละเอียด:
ตารางสรุปเหรียญรางวัล

*  เจ้าภาพ (จีน)
| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| รวม (0 ประเทศ) | รวม (0 ประเทศ) | 0 | 0 | 0 | 0 |
ประเทศที่เข้าร่วมแข่งขัน

นักกีฬาทั้งหมด 293 คนจาก 12 ชาติลงแข่งขันกีฬาเรือมังกรในเอเชียนเกมส์ 2022:
กัมพูชา (14)
จีน (28)
จีนไทเป (14)
ฮ่องกง (28)
อินโดนีเซีย (28)
เกาหลีใต้ (28)
เกาหลีเหนือ (28)
มาเลเซีย (14)
มาเก๊า (28)
พม่า (28)
สิงคโปร์ (27)
ไทย (28)
แหล่งข้อมูลอื่น

| ด ค กกีฬาในเอเชียนเกมส์ 2022 (หางโจว) |
| --- | --- |
 ยิงธนู  ระบำใต้น้ำ  กรีฑา  แบดมินตัน  เบสบอล  บาสเกตบอล  วอลเลย์บอลชายหาด  มวยสากล  เบรกแดนซ์  บริดจ์  เรือแคนู  หมากรุกสากล  คริกเกต  จักรยาน  กระโดดน้ำ  เรือยาวมังกร  ขี่ม้า  อีสปอร์ต  ฟันดาบ  ฮอกกี้  ฟุตบอล  หมากล้อม  กอล์ฟ  ยิมนาสติก  แฮนด์บอล  ยูโด  ยิวยิตสู  กาบัดดี  คาราเต้  คูราช  ว่ายน้ำมาราธอน  ปัญจกีฬาสมัยใหม่  โรลเลอร์  เรือพาย  รักบี้ 7 คน  เรือใบ  เซปักตะกร้อ  ยิงปืน  ซอฟต์เทนนิส  ซอฟต์บอล  ปีนหน้าผา  สควอช  ว่ายน้ำ  เทเบิลเทนนิส  เทควันโด  เทนนิส  ไตรกีฬา  วอลเลย์บอล  โปโลน้ำ  ยกน้ำหนัก  มวยปล้ำ  วูซู  หมากรุกจีน
ขวดโหล 1

ขวดโหล 1 เป็นอัลบั้มชุดพิเศษของวงแกรนด์เอ็กซ์ ที่ออกวางแผงเมื่อปี 2528 ภายใต้สังกัด แกรนด์เอ็กซ์ แฟมิลี่ โดยมีนิธิทัศน์ โปรโมชั่น ค่ายเพลงชื่อดังในยุคนั้นเป็นผู้จัดจำหน่าย ในอัลบั้มชุดนี้ทางวงได้ต้อนรับสมาชิกใหม่เข้ามาร่วมวงอีก 2 คนคือ จอนนี่ แอนโฟเน่ และ เอ อริชัย อรัญนารถ สมทบกับ โอ๋ ไอศูรย์ วาทยานนท์ ที่เข้ามาร่วมวงตั้งแต่อัลบั้มสายใย ซึ่งเป็นสตูดิโออัลบั้มเต็มชุดที่ 16 เพื่อทดแทนการจากไปของ แจ้ ดนุพล แก้วกาญจน์ ที่ลาออกจากวงไปเป็นศิลปินเดี่ยว โดยใช้บริการของวงหินอ่อนเป็นแบคอัพเวลาแสดงสดและบันทึกเสียง ซึ่งอัลบั้มชุดนี้ได้รับความนิยมพอสมควร จึงได้มีการปล่อยอัลบั้มชุดขวดโหล 2 ตามออกมาในปีถัดมา ในอัลบั้มชุดนี้นอกจากเพลงของสมาชิกภายในวงแล้วยังมีเพลงที่มาจากเสียงร้องของสมาชิกวงหินอ่อนอีก 3 เพลงคือเพลง ไม่มีคำว่าสาย และ โลกสวย จากเสียงร้องของ ชัชชัย อินทรเผือก และ เสียงครวญจากคนหน้าตาธรรมดา จากเสียงร้องของ ธีระชัย แหล่งสนาม ซึ่งได้แต่งคำร้องและทำนองเพลง ทรายกับทะเล เอาไว้ในอัลบั้มชุดนี้ด้วย
สมาชิก

นคร เวชสุภาพร – กีตาร์, ร้อง, หัวหน้าวง
ไอศูรย์ วาทยานนท์ – ร้อง
จอนนี่ แอนโฟเน่ – ร้อง
อริชัย อรัญนารถ – กีตาร์, แซกโซโฟน, ร้อง
เพลงในอัลบั้ม

| หน้า A> เพลงที่ | หน้า A> เพลง | หน้า A> นักร้อง | หน้า A> คำร้อง | หน้า A> ทำนอง | หน้า A> เรียบเรียงเสียงประสาน |
| --- | --- | --- | --- | --- | --- |
| 1 | วัยสีชมพู | นคร | อารี อุไร | ชัชชัย อินทรเผือก | ชัชชัย อินทรเผือก |
| 2 | ทายาท | ร้องหมู่ | อารี อุไร | พงศ์เทพ เทสสิริ | พงศ์เทพ เทสสิริ |
| 3 | เหตุผลที่ฉันร้องเพลง | อริชัย | สุรพงศ์ วัฒนรัตน์ | สุรพงศ์ วัฒนรัตน์ | ฟิลลิป โจนส์ |
| 4 | คนสวย | จอนนี่ | พงศ์เทพ เทสสิริ | พงศ์เทพ เทสสิริ | พงศ์เทพ เทสสิริ |
| 5 | ทรายกับทะเล | อริชัย | ธีระชัย แหล่งสนาม | ธีระชัย แหล่งสนาม | ฟิลลิป โจนส์–จอห์นนี วัฒนะธนากร |
หน้า B
| 6 | เบื้องหลังตัวโน้ต | ไอศูรย์ | พงศ์เทพ เทสสิริ | พงศ์เทพ เทสสิริ | พงศ์เทพ เทสสิริ |
| 7 | วิธีแก้โลกอับเฉา | ไอศูรย์ | สุรพงศ์ วัฒนรัตน์ | สุรพงศ์ วัฒนรัตน์ | จอห์นนี วัฒนะธนากร |
| 8 | ไม่มีคำว่าสาย | ชัชชัย | สุรพงศ์ วัฒนรัตน์ | สุรพงศ์ วัฒนรัตน์ | ฟิลลิป โจนส์ |
| 9 | เสียงครวญจากคนหน้าตาธรรมดา | ธีระชัย | สุรพงศ์ วัฒนรัตน์ | สุรพงศ์ วัฒนรัตน์ | จอห์นนี วัฒนะธนากร |
| 10 | โลกสวย | ชัชชัย | อารี อุไร | ชัชชัย อินทรเผือก | ชัชชัย อินทรเผือก |
| 11 | วัยสีชมพู (บรรเลง) | – | – | ชัชชัย อินทรเผือก | ชัชชัย อินทรเผือก |
เกร็ด

ปกอัลบั้มชุดนี้ยังคงใช้บริการของ บี๋ ธีรพงศ์ เหลียวรักวงศ์ ตากล้องและพระเอกชื่อดังในยุคนั้นเป็นผู้ถ่ายเช่นเดียวกับในอัลบั้มสายใย
คริสต์สหัสวรรษที่ 8

คริสต์สหัสวรรษที่ 8 ตามปฏิทินกริกอเรียน จะเริ่มต้นขึ้นในวันที่ 1 เดือนมกราคม ค.ศ.7001 และจบลงในวันที่ 31 ธันวาคม ค.ศ.8000 นี่เป็นสหัสวรรษที่ 8 ของทั้งคริสต์ศักราชและสากลศักราช
เหตุการณ์ทางดาราศาสตร์

ทั้งหมดนี้เป็นวันที่อยู่ในสเกลเวลาที่เป็นแบบแผนอย่างเวลาภาคพื้นดิน(Terrestrial Time) เมื่อเราแปลงเป็นเวลาปกติก็คือเวลาสุริยคติ(solar time)หรือเวลาสากล(Universal Time)ซึ่งไม่ใช่เวลาแบบแผน ผ่านทาง ΔT วันที่จะขยับขึ้นไปก่อนหน้านี้ประมาณ 1 วัน
3 ตุลาคม 7016 - เวลาสุริยคติเฉลี่ยและเวลาอะตอมจะต่างกัน 1 วัน
11 กันยายน 7152 - ดาวอังคารบังดาว Regulus
ประมาณ ค.ศ.7200 - ปฏิทินเกรกอเรียนจะออกจาก vernal equinox ไป 1 วัน
12 ตุลาคม 7256 - ดาวพุธบังดาว Regulus
19 กันยายน 7276 - ดาวศุกร์บังดาว Regulus
15 กันยายน 7278 - ดาวอังคารบังดาว Regulus
21 ธันวาคม 7321 - ดาวศุกร์บังดาว Regulus
20 กันยายน 7404 - ดาวอังคารบังดาว Regulus
14 กุมภาพันธ์ 7541- ดาวพฤหัสบดีบังดาวเสาร์
18 มิถุนายน 7541 - ดาวพฤหัสบดีบังดาวเสาร์
17 ตุลาคม 7565 - ดาวพุธบังดาว Regulus
ประมาณ ค.ศ.7800 - ดาว Plutoid 90377 Sedna จะผ่านมันจุดที่ไกลดวงอาทิตย์ที่สุดในรอบหลายทศวรรษ
22 ตุลาคม 7874 - ดาวพุธบังดาว Regulus
เหตุการณ์ทางวิทยาศาสตร์

7800 - การก่อตัวของอารยธรรมประเภทที่ 3 ตาม สเกลของ Kardashev ตามการคาดการณ์ว่ามีอัตราการเพิ่มของการใช้พลังงาน 1% ต่อปี
คำให้การขุนหลวงวัดประดู่ทรงธรรม

คำให้การขุนหลวงวัดประดู่ทรงธรรม เอกสารจากหอหลวง เป็นเอกสารยุคปลายกรุงศรีอยุธยา สันนิษฐานว่าเขียนขึ้นราวรัชสมัยของสมเด็จพระบรมราชาธิราชที่ 3 หรือ พระเจ้าอยู่หัวบรมโกศ มีเนื้อหาเป็นเรื่องเล่าจากความทรงจำ สันนิษฐานว่ารับการคัดลอกและเรียบเรียงจากต้นฉบับในหอหลวง
เอกสารบรรยายสภาพกรุงศรีอยุธยาโดยละเอียด ข้อมูลเหล่านี้เมื่อสำรวจศึกษาพื้นที่แล้ว พบว่ามีความถูกต้องแม่นยำ ในส่วนหลังของเอกสารบรรยายถึงโบราณราชประเพณี ได้แก่ ธรรมเนียมถือน้ำ พระราชพิธีลงสรงเจ้าฟ้า พิธีโสกันต์ ว่าด้วยเครื่องยศสำหรับศพ แบบอย่างการพระเมรุ ยังมีบรรยายถึงตำแหน่งยศพระราชาคณะฐานานุกรม มีตอนที่ว่าด้วยพระพิไชยเสนา เป็นตำราสอนข้อความประพฤติของราชการ ตอนสุดท้ายเล่าเกี่ยวกับเหตุการณ์สมัยอยุธยาตอนปลาย ตั้งแต่รัชสมัยสมเด็จพระเจ้าอยู่หัวบรมโกศ สมเด็จพระเจ้าอุทุมพรและช่วงต้นรัชกาลสมเด็จพระเจ้าเอกทัศน์
ภายหลังการเปลี่ยนแปลงการปกครอง พ.ศ. 2475 กรมราชเลขาธิการซึ่งโอนมาอยู่ในหน้าที่กรมเลขาธิการ คณะรัฐมนตรี ได้มอบเอกสารสมุดไทย ใบบอก ใบลาน และอื่น ๆ มาเก็บรักษาไว้ ต่อมาให้กรมศิลปากรดูแล จนนายปรีดา ศรีชลาลัย ข้าราชการกรมศิลปากรอ่านพบและนำเสนอที่ประชุมคณะกรรมการชำระประวัติศาสตร์ไทย เห็นว่าเป็นเอกสารสำคัญทางประวัติศาสตร์ จึงได้ตีพิมพ์ครั้งแรกใน แถลงงานประวัติศาสตร์ เอกสาร โบราณคดี ตั้งแต่ฉบับปีที่ 3 เล่ม 1 (มกราคม 2512) ถึงฉบับปีที่ 5 เล่ม 2 (พฤษภาคม 2514) ใช้ชื่อเอกสารนี้ว่า คำให้การขุนหลวงวัดประดู่ทรงธรรม รวม 6 ฉบับ โดยเข้าใจว่าเป็นเอกสารครั้งกรุงเก่า และเป็นคำให้การของขุนหลวงวัดประดู่ทรงธรรม คือสมเด็จพระเจ้าอุทุมพร ต่อมาจึงได้รวมพิมพ์เป็นเล่มเมื่อ พ.ศ. 2534 โดยคณะกรรมการชำระประวัติศาสตร์ไทยและจัดพิมพ์เอกสารทางประวัติศาสตร์และโบราณคดี สำนักเลขาธิการนายกรัฐมนตรี โดยยังคงอักขรวิธีของต้นฉบับไว้ทั้งหมด
แหล่งข้อมูลอื่น

คำให้การขุนหลวงวัดประดู่ทรงธรรม เอกสารจากหอหลวง โครงการห้องสมุดดิจิทัลวชิรญาณ
| ด ค กอาณาจักรอยุธยา |
| --- | --- | --- |
| ราชวงศ์ |  อู่ทอง  สุพรรณภูมิ  สุโขทัย  ปราสาททอง  บ้านพลูหลวง  |  |
| เหตุการณ์สำคัญ |  สงครามพระเจ้าตะเบ็งชเวตี้  สงครามช้างเผือก  สงครามตีเมืองคัง  การเสียกรุงศรีอยุธยาครั้งที่ 1  สงครามยุทธหัตถี  คณะราชทูตสยามไปฝรั่งเศส พ.ศ. 2229  กบฏมักกะสัน  การปฏิวัติสยาม พ.ศ. 2231 การล้อมบางกอก  สงครามพระเจ้าอลองพญา  การเสียกรุงศรีอยุธยาครั้งที่ 2 การล้อมกรุงศรีฯ  |  |
| หลักฐานสำคัญ |  คำให้การชาวกรุงเก่า  คำให้การขุนหลวงวัดประดู่ทรงธรรม  จดหมายเหตุวันวลิต  จดหมายเหตุลาลูแบร์  พระราชพงศาวดารกรุงเก่า ฉบับหลวงประเสริฐ  |  |
กีฬาไตรกีฬาในแพนอเมริกันเกมส์ 2023

International sporting event
| ไตรกีฬาในแพนอเมริกันเกมส์ ครั้งที่ 19 |
| --- | --- |
สนาม: หาดเอลโซล
วันเริ่ม: 2 พฤศจิกายน ค.ศ. 2023 (2023-11-02)
วันสิ้นสุด: 4 พฤศจิกายน ค.ศ. 2023 (2023-11-04)
No.รายการ: 3 (ชาย 1, หญิง 1 และผสม 1)
นักกีฬา: 72 คน จาก 19 ประเทศ
«2019 2027» 
การแข่งขันกีฬาไตรกีฬาในแพนอเมริกันเกมส์ 2023 จะจัดขึ้นในซันติอาโก ประเทศชิลี ระหว่างวันที่ 2-4 พฤศจิกายน พ.ศ. 2566 ณ หาดเอลโซลในวินาเดลมาร์
สรุปเหรียญรางวัล > ตารางสรุปเหรียญ

| ลำดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  บราซิล | 2 | 0 | 0 | 2 |
| 2 |  เม็กซิโก | 1 | 0 | 2 | 3 |
| 3 |  สหรัฐ | 0 | 2 | 0 | 2 |
| 4 |  โคลอมเบีย | 0 | 1 | 0 | 1 |
| 5 |  แคนาดา | 0 | 0 | 1 | 1 |
| รวม (5 ประเทศ) | รวม (5 ประเทศ) | 3 | 3 | 3 | 9 |
สรุปเหรียญรางวัล > ผู้ได้รับเหรียญรางวัล

| รายการ | เหรียญทอง | เหรียญทอง | เหรียญเงิน | เหรียญเงิน | เหรียญทองแดง | เหรียญทองแดง |
| --- | --- | --- | --- | --- | --- | --- |
| บุคคลชาย รายละเอียด | มิเกล อีดัลโก  ประเทศบราซิล | 1:46:08 | แมทธิว แม็คเอลรอย  สหรัฐ | 1:46:09 | คริสซานโต กราฮาเลส  ประเทศเม็กซิโก | 1:46:11 |

| บุคคลหญิง รายละเอียด | ลิเซธ รูเอดา  ประเทศเม็กซิโก | 1:57:07 | มาเรีย เบลาสเกซ  ประเทศโคลอมเบีย | 1:57:28 | โรซา ทาเปีย  ประเทศเม็กซิโก | 1:57:52 |

| ผลัดผสม รายละเอียด |  บราซิล มิเกล ฮิดัลโก เจนีเฟอร์ อาร์โนลด์ มาโนเอล เมสซีอัส วิตตอเรีย โลเปส | 1:15:08 |  สหรัฐ เซธ ไรเดอร์ เอริกา แอคเคอร์ลันด์ แมทธิว แม็คเอลรอย เวอร์จิเนีย เซเรโน | 1:15:26 |  แคนาดา บร็อค โฮล เอมี่ เลโกลต์ เลียม ดอนเนลลี โดมินิกา แจมนิคกี้ | 1:15:36 |
ข้อมติสมัชชาใหญ่แห่งสหประชาชาติที่ อีเอส-11/4

United Nations resolution รับข้อมติ in 2565
| ข้อมติสมัชชาใหญ่ แห่งสหประชาชาติที่ อีเอส-11/4 |
| --- | --- |
  เห็นชอบ   คัดค้าน   งดออกเสียง   ไม่มา   ไม่ใช่สมาชิกยูเอ็น
วันที่: 12 ตุลาคม 2565
การประชุม ครั้งที่: สมัยประชุมพิเศษฉุกเฉินที่ 11
รหัส: A/RES/ES-11/4 (เอกสาร)
เรื่อง: การผนวกภาคใต้และภาคตะวันออกของยูเครนเข้ากับรัสเซีย
สรุปการลงคะแนนเสียง: รับ 143 เสียง ไม่รับ 5 เสียง งดออกเสียง 35 เสียง 9 ไม่มา
ผล: รับข้อมติ
ข้อมติสมัชชาใหญ่แห่งสหประชาชาติที่ อีเอส-11/4 (มีชื่อทางการว่า บูรณภาพแห่งดินแดนของยูเครน: การปกป้องหลักการของกฎบัตรสหประชาชาติ) เป็นข้อมติของสมัยประชุมพิเศษฉุกเฉินที่ 11 ของสมัชชาใหญ่แห่งสหประชาชาติ ลงมติรับเมื่อวันที่ 12 ตุลาคม พ.ศ. 2565 เพื่อตอบโต้การผนวกภาคใต้และภาคตะวันออกของยูเครนเข้ากับรัสเซีย
ข้อมติดังกล่าวประณามการกระทำของรัสเซียที่ดำเนินการในสิ่งที่เรียกว่า "การลงประชามติ" อย่างผิดกฎหมายในภูมิภาคที่ตั้งอยู่ภายในเขตแดนที่เป็นที่ยอมรับในระดับสากลของยูเครน และประณามความพยายามของรัสเซียที่จะผนวกแคว้นแคร์ซอน แคว้นซาปอริฌเฌีย แคว้นดอแนตสก์ และแคว้นลูฮันสก์ของยูเครนเข้ากับตนเองหลังการดำเนินการเหล่านั้น โดยถือว่าการตัดสินใจดังกล่าวของรัสเซียเป็น "การละเมิดบูรณภาพแห่งดินแดนและอำนาจอธิปไตยของยูเครน" และ "ไม่สอดคล้องกับหลักการของกฎบัตรสหประชาชาติ"
รัฐสมาชิกสหประชาชาติทั้งหมด 44 รัฐร่วมกันเสนอร่างข้อมติดังกล่าว ซึ่งผ่านมติเห็นชอบหลังการอภิปรายระหว่างรัฐสมาชิกเป็นเวลาสองวัน ด้วยคะแนนเสียง 143 ต่อ 5 เสียง ในขณะที่มีรัฐสมาชิก 35 รัฐงดออกเสียง
การออกเสียง

| ออกเสียง | จำนวน | รัฐ |  % ของเสียง |  % ของสมาชิก ยูเอ็นทั้งหมด |
| --- | --- | --- | --- | --- |
| เห็นชอบ | 143 | กรีซ, กรีเนดา, กัมพูชา, กัวเตมาลา, กาตาร์, กานา, กาบอง, กาบูเวร์ดี, กายอานา, กินี-บิสเซา, เกาหลีใต้, แกมเบีย, โกตดิวัวร์, คอโมโรส, คอสตาริกา, คิริบาส, คูเวต, เคนยา, แคนาดา, โครเอเชีย, โคลอมเบีย, จอร์เจีย, จอร์แดน, จาเมกา, ชาด, ชิลี, เช็กเกีย, ซานมารีโน, ซามัว, ซาอุดีอาระเบีย, ซูรินาม, เซเชลส์, เซนต์คิตส์และเนวิส, เซนต์ลูเชีย, เซนต์วินเซนต์และเกรนาดีนส์, เซเนกัล, เซอร์เบีย, เซียร์ราลีโอน, แซมเบีย, โซมาเลีย, ไซปรัส, ญี่ปุ่น, ดอมินีกา, เดนมาร์ก, ตรินิแดดและโตเบโก, ตองงา, ติมอร์-เลสเต, ตุรกี, ตูนิเซีย, ตูวาลู, นอร์เวย์, นาอูรู, นิวซีแลนด์, เนเธอร์แลนด์, เนปาล, ไนจีเรีย, ไนเจอร์, บราซิล, บรูไน, บอตสวานา, บอสเนียและเฮอร์เซโกวีนา, บังกลาเทศ, บัลแกเรีย, บาร์เบโดส, บาห์เรน, บาฮามาส, เบนิน, เบลเยียม, เบลีซ, ปานามา, ปาปัวนิวกินี, ปารากวัย, ปาเลา, เปรู, โปรตุเกส, โปแลนด์, ฝรั่งเศส, พม่า, ฟินแลนด์, ฟิลิปปินส์, ฟีจี, ภูฏาน, มอนเตเนโกร, มอริเชียส, มอริเตเนีย, มอลโดวา, มอลตา, มัลดีฟส์, มาซิโดเนียเหนือ, มาดากัสการ์, มาลาวี, มาเลเซีย, เม็กซิโก, โมนาโก, โมร็อกโก, ไมโครนีเชีย, ยูเครน, เยเมน, เยอรมนี, รวันดา, โรมาเนีย, ลักเซมเบิร์ก, ลัตเวีย, ลิทัวเนีย, ลิเบีย, ลีชเทินชไตน์, เลบานอน, ไลบีเรีย, วานูวาตู, สเปน, สโลวาเกีย, สโลวีเนีย, สวิตเซอร์แลนด์, สวีเดน, สหรัฐ, สหรัฐอาหรับเอมิเรตส์, สหราชอาณาจักร, สาธารณรัฐโดมินิกัน, สาธารณรัฐประชาธิปไตยคองโก, สิงคโปร์, หมู่เกาะโซโลมอน, หมู่เกาะมาร์แชลล์, ออสเตรเลีย, ออสเตรีย, อันดอร์รา, อัฟกานิสถาน, อาร์เจนตินา, อิตาลี, อินโดนีเซีย, อิรัก, อิสราเอล, อียิปต์, อุรุกวัย, เอกวาดอร์, เอสโตเนีย, แองโกลา, แอนทีกาและบาร์บิวดา, แอลเบเนีย, โอมาน, ไอซ์แลนด์, ไอร์แลนด์, ฮังการี, เฮติ | 78.14% | 74.09% |
| คัดค้าน | 5 | เกาหลีเหนือ, ซีเรีย, นิการากัว, เบลารุส, รัสเซีย | 2.73% | 2.59% |
| งดออกเสียง | 35 | กินี, คาซัคสถาน, คิวบา, คีร์กีซสถาน, จีน, ซิมบับเว, ซูดาน, ซูดานใต้, โตโก, ทาจิกิสถาน, แทนซาเนีย, ไทย, นามิเบีย, บุรุนดี, โบลิเวีย, ปากีสถาน, มองโกเลีย, มาลี, โมซัมบิก, ยูกันดา, ลาว, เลโซโท, เวียดนาม, ศรีลังกา, สาธารณรัฐคองโก, สาธารณรัฐแอฟริกากลาง, อาร์มีเนีย, อินเดีย, อุซเบกิสถาน, เอธิโอเปีย, เอริเทรีย, เอสวาตินี, แอฟริกาใต้, แอลจีเรีย, ฮอนดูรัส | 20.77% | 19.69% |
| ไม่มา | 10 | แคเมอรูน, จิบูตี, เซาตูแมอีปริงซีป, เติร์กเมนิสถาน, บูร์กินาฟาโซ, เวเนซุเอลา, อาเซอร์ไบจาน, อิเควทอเรียลกินี, อิหร่าน, เอลซัลวาดอร์ | – | 5.18% |
| รวม | 193 | – | 100% | 100% |
ดูเพิ่ม

ข้อมติสมัชชาใหญ่แห่งสหประชาชาติที่ อีเอส-11/1
ข้อมติสมัชชาใหญ่แห่งสหประชาชาติที่ อีเอส-11/3
เชิงอรรถ

↑  เวเนซุเอลาถูกระงับไม่ให้ลงคะแนนเสียงในสมัยประชุมที่ 76 และสมัยประชุมพิเศษฉุกเฉินที่ 11 เนื่องจากไม่ได้ชำระค่าบำรุงสมาชิกในช่วง 2 ปีที่ผ่านมา ทำให้ไม่ได้รับการยกเว้นเป็นกรณีพิเศษจากสมัชชา